Tuulivoima Ruotsissa
**Tuulivoima Ruotsissa** kertoo tuulivoimalla aikaan saadun sähkön tuotannosta ja suhteesta maan energiapolitiikkaan. Ruotsi tuotti vuonna 2015 nettosähköstä 10,2 % tuulivoimalla.*lähde tarkemmin?* Vuoden 2016 lopussa Ruotsissa oli tuulivoimaa 6422 MW. Ruotsin Vindkraft Föreningen mukaan vuonna 2016 tuulivoiman lisäys oli 605 MW, mikä vastaa 10% kapasiteetin lisäystä. 

Ruotsin tuulivoimakapasiteetti oli vuoden 2009 lopussa 1 560 MW Ruotsi on asettanut tavoitteeksi kymmenkertaistaa tuulisähkön tuotannon vuoteen 2015 mennessä. Vattenfall avasi 3. kesäkuuta 2008 voimalan Lillgrundin voimalan, joka on avaushetkellä yhtiön mukaan maailman kolmanneksi suurin merituulivoimala. Puistossa on 48 turbiinia, jotka tuottavat 330 GWh vuodessa 110 MW:n kapasiteetilla.

Vuonna 2008 Ruotsin energiavirasto esitti 1 500 km2 423 alueella ja 20 läänissä soveltuviksi tuulivoimatuotantoon. Alueiden täysimittainen käyttö vastaisi 20 TWh vuosituotantoa. EWEA ennustaa, että Ruotsi tuottaa tuulivoimalla sähköä 25-29 TWh kapasiteetilla 9 -11 GW vuonna 2020.

| Tuulivoima Ruotsissa kapasiteetti MW, tuotto GWh ja osuus sähkön tuotannosta |
| --- |
| Vuosi | Kapasiteetti (MW) | Tuotto (GWh) | Osuus sähkön tuotannosta |
| 2000 | 241 | 447 | 0,3 % |
| 2001 | 295 | 482 | 0,3 % |
| 2002 | 345 | 609 | 0,4 % |
| 2003 | 416 | 631 | 0,5 % |
| 2004 | 475 | 859 | 0,6 % |
| 2005 | 522 | 935 | 0,6 % |
| 2006 | 585 | 983 | 0,7 % |
| 2007 | 822 | 1 426 | 1,0 % |
| 2008 | 1 090 | 1 998 | 1,4 % |
| 2009 | 1 476 | 2 490 | 1,9 % |
| 2010 | 2 018 | 3 487 | 2,4 % |
| 2011 | 2 765 | 6 108 | 4,1 % |
| 2012 | 3 607 | 7 164 | 4,4 % |
| 2013 | 4 194 | 9 842 | 6,6 % |
| 2014 | 5 088 | 11 234 | 7,5 % |
| 2015 | 5 818 | 16 323 | 10,3 % |
| 2016 | 6 434 | 15 479 | 10,2 % |
| 2017 | 6 611 | 17 609 | 11,0 % |
| 2018 | 7 300 | 16 617 |  |
| 2019 | 8 681 | 19 847 |  |
| 2020 | 10 082 | 27 525 |  |
| 2021 | 12 116 | 27 108 |  |

Tuotanto alueittain
-------------------

Eniten tuulivoimasähköä Ruotsissa tuotetaan Skånessa, 263 MW vuonna 2007. Skånen jälkeen maakunnallisesti eniten tuotantoa löytyy Länsi-Götanmaalta (151 MW) ja Gotlannista (87 MW). Kunnista suurin energiamäärä saatiin Malmön alueella: 112 MW.

Tuotantotavoite 30 TWh vuonna 2020
----------------------------------

Vuoteen 2015 mennessä Ruotsin tavoite on tuottaa vuoteen 2015 mennessä 10 TWh tuulivoimaa vuosittain. Vuoden 2007 lopussa energiaviranomaiset tekivät ehdotuksen ja toimintasuunnitelman tuulivoiman lisäämiseksi Ruotsissa vuoteen 2020. Sen mukainen tavoite on 30 TWh tuulivoimaa 2020: 20 TWh maalla ja 10 TWh merellä. Ehdotuksen mukaan tuuliturbiinien määrä lisääntyisi nykyisistä 900:sta 3000-6000 kappaleeseen tehosta riippuen. Koska nykyinen lupaprosessi on hidas, lupaprosessia ehdotetaan helpommaksi yhdeltä viranomaiselta. Merituulivoiman kehitys Ruotsissa on energiaviranomaisten mielestä tärkeää kokemuksen ja kansallisen kilpailukyvyn lisäämiseksi. Koska rakentaminen vie aikaa, selvityksen mukaan voimaloiden sijaintipäätöksistä puolet tulisi tehdä vuoteen 2010 mennessä ja loput vuoteen 2012 mennessä.

EWEA ennustaa Ruotsin tuulivoimakapasiteetiksi 1 665 MW vuonna 2010. Vuonna 2007 tuulivoima vastasi 1,3 % Ruotsin sähkönkulutuksesta. Saksan tuulivoimatiheys vuonna 2007 vastaisi 28 GW tuulivoimaa Ruotsissa.

Suunnitelmat
------------

Vuonna 2008 Vattenfallin mukaan sen aloittamiin tai harkitsemiin tuulivoimalahankkeisiin sisältyy merellä Lillgrund 0,33 TWh, Trolleboda 0,5 TWh, Taggen 1 TWh ja Kriegers 2,1 TWh (400 000 kotia). Tuulivoimahankkeisiin maalla sisältyy Emmaboda 30 000 kotia, Forsmark 20 000 kotia, Lilla Edet 20 000 kotia.

Tukholman lääniin kaavaillaan 2008 viiteen paikkaan 150 tuulivoimalaa.

Paperinvalmistajan SCA:n metsämailla tuotetaan 2–3 vuoden päästä (vuodesta 2008 lukien) 2,8 TWh tuulivoimaa Jämtlannin ja Norrlannin lääneissä. Paperi aiotaan valmistaa 100 % tuulivoimalla (500GWh). SCA ja norjalainen energiayhtiö Statkraft tekivät sopimuksen hankkeesta. Hanke vastaa 2–3 % Ruotsin sähkönkulutuksesta. 

Ruotsalaisyhtiö Universal Wind Offshore rakentaa Kattegatin salmeen maan lounaisrannikolle tuulivoimapuiston, joka tuottaa 3 TWh sähköä vuodessa.

Piteån Pohjois-Ruotsiin julkaistiin 3/2010 suunnitelma tuulivoimapuistosta, joka tuottaa 8-12 TWh sähköä vuodessa. Se vastaa Ringhalsin kahta ydinreaktoria. Hinta-arvio on 4-6 mrd. €.  Maud Olofssonin Ruotsin tuulivoimatavoite on 10 % sähköstä (6 500-7 500 MW) vuoteen 2020 mennessä. EU:ssa tuulisähkön osuudeksi arvio on 17-18 % vuonna 2020.

Tuulivoiman hinta
-----------------

Tuulivoiman hinta riippuu tuulisuudesta ja laskentakorosta. Selvityksessä arvioidaan IEA:n (2006) laskelmien avulla tuulennopeudella 6,5 m/s ja 8 % korolla maatuulivoiman investointihinnaksi 60 äyriä/kWh ja merituulivoiman hinnaksi 70-100 äyriä/kWh. Ylläpitohinnan arvio on 10 äyriä per kWh. Toiminta-ajaksi arvioitiin 2 000-3 000 täystehotuntia maalla/vuosi ja 3000-4000 täystehotuntia merellä/vuosi. Tuulivoima hinta on noussut 25 % muutamassa vuodessa kasvaneen kysynnän ja raudan hinnan nousun vuoksi. Aiemmin tuulivoiman hinta on laskenut 10 % kapasiteetin kaksinkertaistuttua. Selvitys arvioi ettei tuulivoiman hinnan lasku vuoteen 2020 mennessä ole lainkaan varmaa, koska EU:n uusiutuvan energian tavoite lisää entisestään tuulivoiman kysyntää.

Katso myös
----------

* Uusiutuva energia Ruotsissa

Lähteet
-------

1. ↑  Energy in Sweden facts and Figures 2017 Wind power capacity and generation Excel sheet Tab 6.4; Net electricity production 6.2
2. ↑  Vindktaft Föreniongen (Arkistoitu – Internet Archive) 2017
3. ↑  Wind in power 2009 European statistics February 2010
4. ↑  Svensk Vindkraftförening
5. ↑  Lillgrund (Arkistoitu – Internet Archive)
6. ↑  Riksintresse vindbruk (Arkistoitu – Internet Archive) Energimyndigheten 2008
7. ↑  Pure Power Joulukuu 2009
8. ↑  Number of Wind Turbines, Installed Capacity and Wind Power Production, Whole Country, 1982- Energimyndigheten. Viitattu 9.9.2022. (englanniksi)
9. ↑  Energy in Sweden - Facts and Figures 2019 (.xlsx) (Taulukko 6.2: Net electricity production, from 1970, TWh) Energimyndigheten. Viitattu 9.9.2022. (englanniksi)
10. ↑  Vindkraftsstatistik 2007 (Arkistoitu – Internet Archive) ES 2008:02
11. 1 2  Nytt planeringsmål för vindkraften år 2020[vanhentunut linkki] Energimyndigheten
12. ↑  Pure Power, Wind Energy Scenarios up to 2030 EWEA April 2008, ennustus s.18, sähkö s.20, tiheys s.21
13. ↑  Pågående projekt inom vindkraft[vanhentunut linkki] Vattenfall 5/2008
14. ↑  Tukholman seutu satsaa tuulivoimaan YLE 25.6.2008
15. ↑  Ruotsiin valtava tuulivoimainvestointi Yle 15.9.2007
16. ↑  Ruotsi rakentaa valtavan tuulivoimapuiston YLE 27.5.2008
17. ↑  Vihreää valoa jättimäiselle tuulivoimalapuistolle Ruotsissa
18. ↑  Klartecken till jättelik vindkraftspark STV 4.3.2010
19. ↑  Olofsson lovar 2 000 nya vindsnurror STV 2.3.2010

Aiheesta muualla
----------------

* Kuvia tai muita tiedostoja aiheesta **Tuulivoima Ruotsissa** Wikimedia Commonsissa

* Wikiuutisissa on aiheeseen liittyvä uutinen: ***Ruotsiin tuulivoimaa 55 TWh (2020)***
* Sveriges största vindkraftpark invigd (Arkistoitu – Internet Archive) Energimyndigheten 4.6.2008
* Ruotsin tuulivoimatiedotus (Arkistoitu – Internet Archive) Vindlov.se 8.2.2010 alkaen